ઉપેન્દ્ર ત્રિવેદીના અંતિમસંસ્કાર માટે પહોંચેલી હસ્તીઓમાં પરેશ રાવલ, સિદ્ધાર્થ રાંદેરિયા, દીપક ઘીવાલા, અરવિંદ જોશી, રૂપા દિવેટીયા, અરવિંદ ત્રિવેદી, ચંદ્રકાંત પંડ્યા, નીરજ વોરા, કિરીટ સોમૈયા, દેવેન્દ્ર પંડિત, પરેશ દરૂ, કમલેશ મોતા, સરદ વ્યાસ, બાબુભાઈ મેઘજી, સંજય છેલ, સંજય ગોરડિયા, ઉમેશ શુક્લ, પ્રફુલ્લ દવે જેવી અનેક હસ્તીઓ ઉપરાંત ઉપેન્દ્રભાઈના ખાસ મિત્ર બાબુભાઈ સોનીનો સમાવેશ થતો હતો. ઉપેન્દ્રભાઈના પુત્ર હેમંત ત્રિવેદીએ જણાવ્યું હતું કે, ‘ચાહકોને યાદ કરતાં કરતાં શનિવારે રાત્રે સવા બાર વાગ્યે પરિવારની વચ્ચે તેમણે અંતિમ શ્વાસ લીધા હતા.’ ગુજરાતી ફિલ્મો અને તખ્તા પર તેમની લાંબી કારકિર્દી રહી હતી. તેઓ ભિલોડાના પૂર્વ ધારાસભ્ય પણ રહી ચૂક્યા છે.